Posted by: Lala | 2008/08/15
My skoonma 74 het Oktober 2007 mitraalklep vervanging en pasaangeë r gekry. Sy ervaar die afgelope 3 maande dat sy ' n dronk gevoel in haar kop kry en het nou reeds 2 keer heeltemal flou geraak maar gou weer bygekom. Sy was die week terug na kardioloog. Hulle het pasaangeë r getoets en gemonitor met holter vir ' n dag. Hy het vandag laat weet dat die EKG van die holter niks verkeerd wys nie en is tevrede met haar hart.
Skoonpa het Alzheimers so sy alleen bestuur die motor. Sy is baie bang dat sy kan flou raak as sy bestuur. Sy gebruik tans net Puresis, Sandoz Sprironolactone en halwe disprin per dag.
Kan hierdie medisyne dalk die lighoofdigheid veroorsaak? Indien nie waarna kan ons nog laat kyk wat dit kan veroorsaak. Sy het genoem dat sy wonder of dit nie senuwees is agv skoonpa se Alzheimers nie (hy is ' n handvol en alles moet vir hom gedoen word) Ek het aanbeveel sy moet vir haar GP iets vra om haar bietjie kalm te hou.
Ek waardeer u terugvoer.
Die moontlikheid bestaan dat Puresis die lighoofdigheid veroorsaak. Daar is ongelukkig ook 'n hele paar ander redes vir lighoofdigheid, bv. middeloor patologie, lae bloeddruk, ongereelde hartklop ens. Ek stel dus voor dat sy 'n afspraak met 'n internis maak, sodat hy/sy kan vas stel wat die spesifieke oorsaak is.